O Imperio Latín reclamó totas as tierras controlatas por l'Imperio Bizantín en l'inte que Costantinoble fue conquiesta y exercioron control sobre arias de Grecia (os Estatos Cruzatos: o Reino de Salonica, o Principato d'Acaya, o Ducato d'Atenas. Manimenos a mayoría d'o territorio permaneixió en mans d'estatos rivals dirichitos por aristocratas de l'imperio antigo, como o Dispotato d'Epiro, l'Imperio de Nicea y l'Imperio de Trapisonda. Os parients de Balduín luitoron por muitas anyatas por os suyos dominios. O Imperio Latín de Costantinoble remató o 25 de chulio de 1261 quan Miguel VIII Paleologo reconquirió Costantinoble derrocando a lo zaguer emperador latín Balduín II.